**Սենտ Հիլայրի/Լանջի ազգային պարկ** (պորտ.՝ Parque Nacional de Saint-Hilaire/Lange), ազգային պարկ Բրազիլիայի Պարանա նահանգում։

Տեղագրություն
-------------

Պարկը գտնվում է Ատլանտյան անտառ բիոմում։ Ընդգրկում է 25․119 հա տարածք։ Այն ստեղծվել է 2001 թվականի մայիսի 23-ին և կառավարվում է Չիկո Մենդեսի անվան Կենսաբազմազանության պահպանության ինստիտուտի կողմից։ Պարկը ներառում է Գուարատուբա, Մատինյուս, Մորրետիս ու Պարանագուա մունիցիպալիտետներից որոշ հատվածներ՝ Պարանա նահանգում։ Գտնվում է 10-1500 մետր բարձրության վրա։ Ազգային պարկը պարունակում է Գուարատուբայի բնապահպանական պահպանվող տարածքը։

Շրջակա միջավայր
---------------

Պարկն ընդգրկում է Սեռա դա Պրատան, Պարանա նահանգի ծայր արևելյան լեռները և Սեռա դու Մարի ափամերձ լեռնային ենթաշրջանի մի մասը։ Լեռներն անցնում են հյուսիս-հարավ ուղղությամբ՝ պարկի հյուսիսային և արևելյան մասերում։ Ամենաբարձր գագաթը՝ Մոռո Գրանդեն, ծովի մակարդակից գտնվում է 1500 մետր բարձրության վրա։ Այս տարածքում տեղանքը բնութագրվում է մեծ հովիտներով և կտրուկ լանջերով, ընդհանուր առմամբ, ավելի կտրուկ քան 45 %-ը։ Պարկի հարավարևմտյան հատվածն ունի ավելի մեղմ տեղանք՝ 150 մետրից ցածր, որը մոտենալով Գուարատուբայի ծովածոցին հավաքում է գետային հովիտները։ Որպես ջրի կարևորագույն աղբյուր՝ Սեռա դա Պրատան ունի կենսական նշանակությունը։ Որակյալ լինելու հանգամանքով պայմանավորված՝ այստեղի ջուրն օգտագործվում է Գուարատուբա մունիցիպալիտետում՝ Կաբարակուարա քաղաքից մինչև Պարանագուա ընկած տարածություններում։ Ջրի մեծ մասը ջրատար առու է արևելքում՝ դեպի Ատլանտյան օվկիանոս, ծայր հարավում՝ Գուարատուբա ծովածոց։

Պարկի բուսականությունը ներառում է հարթավայրային խոնավ անտառ, խիտ լեռնային խոնավ անտառ և բարձրադիր մարգագետիններ։ Կան մեծ թվով մակաբույծներ, մասնավորապես՝ բրոմելներ ու խոլորձներ։ Երկրորդային աճ հիմնականում նկատվում է ցածրադիր վայրերում, որտեղ մարդկային միջամտությունը հասնում է առավելագույնի։ Այստեղ աճում են շարք վտանգված բուսատեսակներ, այդ թվում՝ *Euterpe edulis*, *Ocotea catharinensis* և այլն։ Սեռա դա Պրատայում տարածված *Brachycephalus izecksohni* տեսակի գորտը էնդեմիկ կենդանատեսակ է։

Պահպանություն
-------------

Պարկը դասվում է Բնության պահպանության միջազգային միության II կատեգորիային (ազգային պարկ)։ Նպատակն է՝ պահպանել բնական էկոհամակարգերը և նպաստել գիտական հետազոտությունների զարգացմանը, բնապահպանական կրթական գործունեության բարելավմանը, ինչպես նաև ապահովել բացօթյա հանգիստ ու էկոտուրիզմ։ Այն հատկապես ստեղծվել է տարածքում գտնվող Ատլանտյան անտառի էկոհամակարգերը պաշտպանելու և պահպանելու, ինչպես նաև նրա ազդեցության ներքո գտնվող աղբյուրների բնապահպանական կայունությունը և ափամերձ բնակչության կյանքի որակը ապահովելու համար։ Պարկը Լագամար մոզայիկի մաս է կազմում։

Տարածված տեսակներից են՝ պուման (Puma concolor), կարմրապոչ ամազոնը (Amazona brasiliensis), *Stymphalornis acutirostris*, ճայը (Tigrisoma fasciatum) և այլն։

Պատկերասրահ
-----------

* 
* 
* 
*

Ծանոթագրություններ
------------------

1. 1 2  "Parna de Saint-Hilaire-Lange – Chico Mendes". Արխիվացված է the original 2021 թ․ ապրիլի 11-ին. Retrieved 2019 թ․ օգոստոսի 4. `{{cite web}}`: Unknown parameter `|dead-url=` ignored (`|url-status=` suggested) (help)
2. ↑  Guaratuba, Matinhos e Caiobá – Panorama
3. ↑  "Unidades de Conservação - Mosaico do Litoral Sul". Արխիվացված է the original 2019 թ․ մայիսի 27-ին. Retrieved 2019 թ․ օգոստոսի 4. `{{cite web}}`: Unknown parameter `|dead-url=` ignored (`|url-status=` suggested) (help)

Աղբյուրներ
----------

* «Guaratuba, Matinhos e Caiobá» (պորտուգալերեն), *Panorama do Litoral, Guaratuba, Matinhos, Caiobá*, վերցված է 2016-11-19
* (portuguese) *Parna de Saint-Hilaire-Lange*, Chico Mendes Institute for Biodiversity Conservation, արխիվացված  օրիգինալից 2021-04-11-ին, վերցված է 2016-05-02
* (portuguese) *Unidades de Conservação - Mosaico do Litoral Sul de São Paulo e do Litoral do Paraná - LAGAMAR*, ICMBio, արխիվացված  օրիգինալից 2019-05-27-ին, վերցված է 2016-09-19

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Սենտ Հիլայրի/Լանջի ազգային պարկ** կատեգորիայում։ |